નોર્ટિંગહામ, તા.11: ટી-20 સિરીઝ જીત્યા બાદ આત્મવિશ્વાસથી ઓતપ્રોત ભારતીય ક્રિકેટ ટીમ ઇંગ્લેન્ડ વિરુદ્ધ ગુરુવારથી શરૂ થઇ રહેલ 3 વન ડે મેચની શ્રેણીમાં વિજયનો આ જ ક્રમ જાળવી રાખવાના ઇરાદે ઉતરશે. આ સિરીઝને આવતા વર્ષે રમાનાર વર્લ્ડ કપનું ‘િરહર્સલ’ માનવામાં આવી રહી છે. 2019નો વર્લ્ડ કપ બ્રિટનમાં રમાવાનો છે. આથી વિરાટ એન્ડ કું. માટે ખુદને ચકસવાનો સોનેરી મોકો છે. મેચ ભારતીય સમય અનુસાર સાંજે પ-00 વાગ્યાથી શરૂ થશે.